**Gweithiwr Cymorth Darllen**

**Rheolwr Llinell**: Yr Athro Rhiannon Tudor Edwards

**Lleoliad**: Prifysgol Bangor a'i swyddfa gartref ger Biwmares, Ynys Môn, yn hyblyg yn ôl yr angen **Oriau**: rhwng 20 a 24 awr yr wythnos, yn hyblyg yn ôl yr angen

**Cyflog**: £25 yr awr

**Dyddiad cau ceisiadau**: Dydd Llun 22 Medi 2025 am 5pm

**Sut i wneud cais**: CV byr, llythyr yn egluro pam mae'r rôl hon yn apelio atoch chi/datganiad personol (uchafswm o 2 dudalen), enwau a manylion cyswllt dau ganolwr, a'r dyddiad rydych ar gael i gychwyn (i: [r.t.edwards@bangor.ac.uk](mailto:r.t.edwards@bangor.ac.uk))

**Dyddiad cychwyn**: Dydd Llun 3 Tachwedd 2025 neu cyn gynted â phosibl wedi hynny

**Hysbyseb**

Cyfle i unigolyn weithio fel Gweithiwr Cymorth Darllen i'r Athro Rhiannon Tudor Edwards, sy'n ddall, i ymgymryd â thasgau sy'n gysylltiedig â gwaith. Mae'r Athro Edwards yn gyd-gyfarwyddwr y [Ganolfan Economeg Iechyd a Gwerthuso Meddyginiaethau](https://www.bangor.ac.uk/cy/cheme) (CHEME) ym Mhrifysgol Bangor, ac yn arwain y [Grŵp Ymchwil Economeg Iechyd Cyhoeddus ac Ataliol](https://www.bangor.ac.uk/cy/cheme/ymchwil-economeg-iechyd-cyhoeddus-ac-ataliol) (PHERG) yn CHEME.

**Pwrpas y Swydd**

Mae'r Athro Edwards yn defnyddio technoleg darllen sgrin a’n gallu gweithio'n annibynnol am ran fawr o'i rôl. Mae hi'n ategu hyn gyda chymorth darllen drwy'r Rhaglen Mynediad at Waith.

Mae rôl y Gweithiwr Cymorth Darllen yn cynnwys darparu cymorth gyda thasgau sy'n gofyn am ddarllen, ysgrifennu neu lywio gweledol ar y gliniadur a defnyddio gwefannau, e.e., yn ymwneud â phyrth rhyngweithiol prifysgol, datblygu ceisiadau ymchwil, paratoi a chyflwyno llawysgrifau i'w cyhoeddi gan gymheiriaid, creu sleidiau PowerPoint ar gyfer addysgu a sgyrsiau cynhadledd, prawf ddarllen, a rhoi adborth ar waith myfyrwyr ôl-raddedig. Mae'r rôl hefyd yn cynnwys mynd gyda'r Athro Edwards weithiau i weithgareddau ar draws y Brifysgol, gan weithredu fel tywysydd â golwg, yn enwedig tra ei bod hi'n aros am ei chi tywys newydd. Mae'r swydd hon yn cynnig cyfle gwych i ddysgu mwy am economeg iechyd a'r gwaith a wneir gan economegwyr iechyd yn CHEME.

Croesewir ceisiadau gan ymgeiswyr sydd â phrofiad o weithio mewn lleoliad prifysgol naill ai mewn rôl uwch weinyddol, swyddog ymchwil neu rôl swyddog cymorth prosiect ymchwil. Bydd gan yr ymgeisydd brofiad o brosesau ar-lein prifysgol sy'n ymwneud â gweithgareddau academaidd, ymchwil ac addysgu.

Disgwylir i'r ymgeisydd llwyddiannus ddechrau ar 3ydd Tachwedd 2025 neu cyn gynted â phosibl wedi hynny, gyda chyfnod prawf cychwynnol o 3 mis. Bydd y rôl hon wedi'i lleoli ar gampws Prifysgol Bangor ac yn gweithio gartref gyda'r Athro Edwards ger Biwmares, Ynys Môn, yn ôl yr angen.

Mae'r swydd hon wedi'i hariannu gan yr Adran Gwaith a Phensiynau fel rhan o'r rhaglen Mynediad at Waith. Mae'n ofynnol i'r ymgeisydd llwyddiannus fod yn hunangyflogedig neu i gofrestru fel hunangyflogedig, bod â thrwydded yrru a cherbyd, a gweithio'n rhesymol hyblyg. Gellir trafod hyn.

Am ymholiadau anffurfiol, cysylltwch â'r Athro Rhiannon Tudor Edwards, e-bost: [r.t.edwards@bangor.ac.uk](mailto:r.t.edwards@bangor.ac.uk).

**Dyddiad cau ceisiadau**: Dydd Llun 22Medi 2025 am 5pm

**Prif Ddyletswyddau a Chyfrifoldebau**

* Llywio pyrth ar-lein o fewn Prifysgol Bangor ar gyfer datblygu a rheoli grantiau (e.e., Worktribe) a gweinyddiaeth staff (e.e., iTrent).
* Llywio pyrth ar-lein ar gyfer rheoli a chyflwyno grantiau (e.e., systemau NIHR).
* Llywio pyrth ar-lein ar gyfer cyflwyno llawysgrifau i gyfrolau a adolygir gan gymheiriaid.
* Weithiau mynd gyda'r Athro Edwards i weithgareddau ar draws y Brifysgol, gan ymddwyn fel tywysydd â golwg, yn enwedig tra ei bod hi'n aros am ei chi tywys newydd.
* Cynorthwyo gyda chynhyrchu cyflwyniadau PowerPoint proffesiynol fel rhan o ddeunyddiau addysgu a chynhadledd.
* Cynorthwyo gyda phrawf ddarllen gwaith myfyrwyr ar lefel ôl-raddedig.

**Gofynion Personol**

**Cymwysterau/Hyfforddiant**

Hanfodol

* Gradd israddedig (2:1 neu well) neu brofiad sylweddol mewn rôl uwch weinyddol ym Mhrifysgol Bangor neu sefydliad cyfatebol.

**Profiad/Gwybodaeth**

Hanfodol

* Diddordeb mewn gweithgareddau sefydliadau addysg uwch, polisi ac ymchwil sy'n seiliedig ar dystiolaeth, iechyd y boblogaeth, ac economeg iechyd.
* Rhywfaint o brofiad gyda dulliau ymchwil meintiol a/neu ansoddol a'r gallu i ddehongli astudiaethau yn y maes hwn, neu barodrwydd i ddysgu amdanynt.
* Gwybodaeth am systemau porth ar-lein Prifysgol Bangor (Worktribe, iTrent, MyBangor, Pure), neu barodrwydd i ddysgu amdanynt.

**Sgiliau/Galluoedd**

Hanfodol

* Parodrwydd i weithredu fel tywysydd â golwg ac i fynd gyda'r Athro Edwards i rai gweithgareddau yn y Brifysgol.
* Sgiliau cyfathrebu a rhyngbersonol da.
* Y gallu i ddarllen testun yn uchel yn glir ac yn hyderus, ac yn hapus i ddarllen tablau a disgrifio ffigurau.
* Profiad o chwilio am lenyddiaeth ymchwil berthnasol (e.e., gan ddefnyddio Google Scholar).
* Sgiliau cyfeirnodi rhagorol.
* Sgiliau prawf ddarllen rhagorol.
* Sylw rhagorol i fanylion wrth lenwi ffurflenni ar-lein a phapur.
* Parodrwydd i weithio'n hyblyg ac ymgymryd â rhai tasgau personol i'r Athro Edwards (e.e., trefnu teithio).
* Llythrennedd cyfrifiadurol yn Microsoft Outlook, Teams, Word, Excel, PowerPoint, a Zoom

Dymunol

* Y gallu i siarad ac ysgrifennu yn y Gymraeg.

**Arall**

Hanfodol

* Statws hunangyflogedig neu'n barod i gofrestru fel hunangyflogedig, gan fod y swydd hon yn cael ei hariannu gan yr Adran Gwaith a Phensiynau drwy Fynediad at Waith.
* Parodrwydd i ddefnyddio ac yswirio eich car eich hun ar gyfer rhai teithiau busnes lleol gyda'r Athro Edwards.
* Y gallu i fod yn ddisylw a thrin deunydd, yn enwedig am staff eraill, yn gyfrinachol.

**Gwasanaeth Datgelu a Gwahardd**

Mae'r swydd hon yn amodol ar wiriad manwl boddhaol gan y Gwasanaeth Datgelu a Gwahardd.